ועדת העבודה, הרווחה והבריאות, כנסת 19, פרוטוקול מספר 46, 2013-07-01 12:30

חיים כץ: צהרים טובים, עדיין יום שני בשבוע, כ"ז בתמוז, 1 ביולי 2013, ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא – הצעת חוק חופשה שנתית (תיקון – הוספת ימי חופשה לפי בחירת העובד), לעדה השומרונית, של חבר הכנסת חיים כץ.

חיים כץ: בקדנציה הקודמת עשינו תיקון ואפשרנו ימי בחירה גם למוסלמים, גם לנוצרים, ואף-על-פי שלא היה כתוב דיברנו על השומרונים, ומשום מה זה נשמט מהפרוטוקול ומהחוק, והיינו צריכים לעשות תיקון.

חיים כץ: זה לא בא בקלות.

חיים כץ: עם זאת שהממשלה רצתה זכות התערבות, היא הבינה שהיא לא תקבל זכות התערבות, ואני חושב שאנחנו מתקנים פה את העוול שנעשה, שזה הושמט.

חיים כץ: אין עם זה יותר מדי בעיות.

חיים כץ: אנחנו מדברים על ימי בחירה.

חיים כץ: הנה, הגיע האוצר.

חיים כץ: מה העלות התקציבית של זה?

<רן רידניק: של ההצעה שלפנינו?

<רן רידניק: אני אגיד מה עמדת הממשלה ברשותך?

חיים כץ: עמדת הממשלה כבר נאמרה.

<רן רידניק: אני רכז תחום תעסוקה באגף התקציבים.

<רן רידניק: לגבי ההצעה עצמה עמדתנו זו עמדת הממשלה, שאנחנו תומכים בהצעה, אין עלות תקציבית, בכפוף לכך שזה יתואם בהמשך אתנו, שימי הבחירה יהיו בעבור השומרונים.

חיים כץ: לא יתואם אתכם כלום.

שולי מועלם-רפאלי: כתוב פה: "במועדים החלים על העדה השומרונית".

חיים כץ: לא יתואם.

חיים כץ: כבר במליאה נאמר שיתואם, בסוף הוא אמר: לא, והצביעו שלא.

<רן רידניק: זאת העמדה שמחייבת אותי לפחות.

חיים כץ: אמרתי לך את דעתי.

חיים כץ: לא יתואם אתכם כלום.

חיים כץ: צריכים להיות מתואמים אתכם דברים גדולים.

<רן רידניק: אני לא חושב שיש מחלוקת, אדוני.

חיים כץ: בסדר.

שולי מועלם-רפאלי: אתה יכול להסביר לי מה צריך להיות מתואם?

שולי מועלם-רפאלי: הרי כתוב "במועדים החלים על העדה השומרונית".

חיים כץ: סתם, אין להם מה לעשות.

חיים כץ: הייתי עכשיו בוועדת הכספים, שם הכול חופשי.

חיים כץ: אם אין לכם מה לעשות, תעשו את זה שם.

חיים כץ: למה אתם עושים את זה פה?

חיים כץ: תבואו לפה, תהיו רציניים, תתנהלו ברצינות ואת שאר המנייברות תעשו בוועדות אחרות.

<רן רידניק: מבטיח לך להיות נטול מניירות לחלוטין.

<רן רידניק: אין לנו התנגדות להצעת החוק.

<רן רידניק: אין עלות תקציבית.

<רן רידניק: אנחנו אומרים שברור שזה יחול על חברי העדה השומרונית, כלומר, שאני לא אוכל לנצל ימי בחירה של העדה השומרונית.

חיים כץ: מצוין.

חיים כץ: יש פה מישהו באולם שרוצה להגיד משהו?

חיים כץ: בבקשה.

<יפת צדקה: רציתי רק להבין מה הכוונה ב"בחירה".

חיים כץ: יש חגים.

חיים כץ: אם אתה מחליט שזה חג שלך, אתה מודיע שבחג הזה אתה בחופש ואף אחד לא יכול להתנגד לזה.

חיים כץ: זה לא חל אוטומטית.

חיים כץ: זה תלוי בך, אתה צריך להודיע שאתה רוצה את זה.

- לוי: זה חלק ממכסת ימי החופשה לפי חוק חופשה שנתית.

- לוי: חלק ממכסת ימי החופשה שמגיעים לעובד, הוא יכול לבחור יומיים מתוכם לממש במועדים האלה, בלי שהמעסיק יכול להגיד לו שהוא לא יכול לממש אותם.

חיים כץ: או שהוא לא מרשה לו.

חיים כץ: כך זה גם נעשה עם שאר הדתות.

חיים כץ: כך זה גם נעשה עם ימי בחירה בחגים, בדרך כלל בפורים שזה יום בחירה, לפעמים אפילו ב-1 במאי.

שולי מועלם-רפאלי: תשעה באב, אדוני היושב-ראש, נקרא יום בחירה?

חיים כץ: לא, זה לא יום בחירה.

שולי מועלם-רפאלי: אפשר לתקן את זה?

חיים כץ: לא.

חיים כץ: לא צריך.

חיים כץ: בתשעה באב אנשים עובדים.

<יפת צדקה: היועצת המשפטית, אני רוצה להבין, אני רוצה להבהיר בצורה הכי ברורה שיכולה להיות.

<יפת צדקה: אם יש לנו שמונה ימים כאלה במהלך השנה, האם שמונה הימים האלה נחשבים מתוך המכסה של החופשה השנתית של העובד?

חיים כץ: מה זה יש לך שמונה ימים?

חיים כץ: תסביר לי.

<יפת צדקה: שמונת ימי החגים.

חיים כץ: כמה ימים מהם חופפים לחגים של היהודים?

<יפת צדקה: שבעה.

חיים כץ: אז יש לך יום אחד בשנה, זהו.

חיים כץ: יום אחד.

חיים כץ: אין לך שבעה.

חיים כץ: מה שחופף זה חופף, זה לא נחשב, זה יום חג.

חיים כץ: יש לך יום אחד בשנה.

<בנימין צדקה: יש לי רק שתי הערות.

<בנימין צדקה: כשאתה מדבר על ימים חופפים, יש שנים שהחגים שלנו אינם חופפים בכלל לעדה היהודית.

חיים כץ: שום יום?

<בנימין צדקה: שום יום.

<בנימין צדקה: כמו למשל השנה, יש לנו שנה מעוברת בלוח, ולכן כל החגים שלנו הם 30 יום לאחר חגי היהודים.

חיים כץ: אתם יכולים לנצל שניים.

חיים כץ: יומיים בלי אישור הממונה.

<בנימין צדקה: יומיים בלי אישור הממונה מתוך - - -

חיים כץ: מתוך השמונה.

חיים כץ: יומיים בלי אישור הממונה, ואם הממונה מאשר - - -

<בנימין צדקה: מה הרבותא הגדולה?

<בנימין צדקה: חשבנו - - -

חיים כץ: מה שחשבתם זה בסדר.

חיים כץ: זה כדי שתוכלו בשנים הרגילות ולא בשנה המעוברת להגיד לממונה: אני יוצא לחופש, ולא יהיה מצב כזה שממונה יגיד למישהו: אתה לא יוצא בגלל שיש לי לחץ עבודה, ואותו אדם לא יוכל לחגוג את חגו.

חיים כץ: זה מה שעשינו וזו היתה הצעת החוק.

<בנימין צדקה: זה היתרון, שיש תוספת של יומיים?

- לוי: זה חלק מהימים שגם כך מגיעים לעובד, אבל אלה יומיים שהוא יכול לקחת מתי שהוא רוצה.

חיים כץ: זאת הצעת החוק.

<בנימין צדקה: הבינותי את הדבר לאשורו.

<בנימין צדקה: הערה שנייה.

<בנימין צדקה: כשאתם כותבים "עם זאת בני העדה השומרונית אינם יהודים", זה לא מדויק.

חיים כץ: אנחנו נשמיט את זה.

חיים כץ: אנחנו מקבלים את מה שאתה אומר.

<בנימין צדקה: חבר הכנסת כץ, אני רוצה להבהיר למה אני אומר את זה.

<בנימין צדקה: אנחנו רואים את עצמנו כישראלים בני עם ישראל, שבתקופה מן התקופות התפצלו ליהודים ושומרונים, אבל כולנו ישראל.

<בנימין צדקה: מבחינת ההגדרה של המדינה אנחנו יהודים ומקבלים יחס כיהודים.

<בנימין צדקה: אולי מבחינת ההגדרה של הרבנות, אבל מי שואל אותה - - -

שולי מועלם-רפאלי: קשה לי לעבור על זה לסדר-היום כמו שאתה שם לב.

<בנימין צדקה: זה לא גוף שמייצג אותנו.

שולי מועלם-רפאלי: במדינת ישראל יש יהודים ויש אנשים שאינם יהודים.

שולי מועלם-רפאלי: אם מקובל עליך שאתם לא יהודים - - -

<בנימין צדקה: לא.

<בנימין צדקה: עובדה שבתעודות הזהות שלנו כתוב "יהודי שומרוני".

<בנימין צדקה: היה כתוב בכל אופן, עד שמחקו את סעיף הלאום.

<בנימין צדקה: אין לנו שום בעיה.

<בנימין צדקה: יש עדה מבחינת המדינה - - -

חיים כץ: מר צדקה, אנחנו מקבלים את בקשתך, נסיר את הנוסח וזה יתוקן בחוק.

חיים כץ: נעבור להקראה.

- לוי: הצעת חוק חופשה שנתית (תיקון – הוספת ימי חופשה לפי בחירת העובד), התשע"ג–2013

חיים כץ: מי בעד, ירים את ידו.

חיים כץ: בעד – פה אחד

חיים כץ: תודה רבה.

חיים כץ: כל חברי הכנסת שנמצאים פה ויש להם זכות הצבעה תמכו, והוועדה אישרה את הצעת החוק להכנה לקריאה ראשונה.

חיים כץ: אני מקווה שתעבור במליאה ואני מקווה שנסיים אותה במושב הזה בקריאה השנייה והשלישית.

חיים כץ: תודה רבה.

חיים כץ: הישיבה נעולה.